Diari Oficial de la Generalitat Valenciana


Sumari del DOGV 4006, del 24-05-2001 (2001/4804)

ORDRE de 2 de maig de 2001, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments d'Andilla i Higueruelas.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/4804


Data del document
:   02-05-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Higueruelas
    * Andilla
    * associació d'entitats locals

ORDRE de 2 de maig de 2001, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments d'Andilla i Higueruelas. [2001/X4804]
  
Per l'Ordre de 23 de desembre de 1994, de la Conselleria d'Administració Pública, es va aprovar la constitució d'una Agrupació entre els municipis d'Andilla i Higueruelas per al sosteniment en comú del lloc de Secretaria.
  
L'Ajuntament d'Andilla, en sessió plenària de 12 de novembre de 1999, va acordar, amb l'informe previ de la Secretaria, i amb el vot favorable de la majoria absoluta del nombre legal de membres de la corporació, iniciar la dissolució de l'agrupació municipal per al sosteniment en comú del lloc de Secretaria, per l'augment de volum de treball com a conseqüència dels complexos problemes d'ordre urbanístic, mediambiental, mines, etc.
  
Igualment, acorden proposar la classificació del lloc de secretaria en classe tercera.
  
Per la seua banda, l'Ajuntament d'Higueruelas, en sessió plenària d'11 de febrer de 2000, va acordar, per majoria absoluta, mantenir l'agrupació o agrupar-se amb un altre municipi distint, pel fet que no han variat les circumstàncies que van propiciar, en el seu dia, que aquests dos ajuntaments s'agruparen.
  
El lloc de treball de secretaria de l'agrupació Andilla-Higueruelas està vacant.
  
Sotmesos els acords a audiència de l'interessat i informació pública per espai de 30 dies, segons s'acredita en l'expedient, mitjançant anuncis en el Butlletí Oficial de la Província de València, de 28 de març de 2000, núm.74, no s'han produït reclamacions.
  
Sol·licitat el preceptiu informe a la Diputació Provincial de València, aquest ha sigut emés en sentit favorable, mitjançant acord adoptat en sessió de data 27 de febrer de 2001.
  
D'acord amb les dades de població i pressupost que consten en aquest Centre Directiu, és procedent classificar els llocs de Secretaria, com de classe tercera, a l'empara del que disposa l'article 2 c) del Reial Decret 1.732/1994, de 29 d'abril, sobre provisió de llocs de treball reservats a funcionaris d'Administració local amb habilitació de caràcter nacional.
  
En conseqüència i fent ús de les competències atribuïdes en els articles 2.2 b), 4.2 i 15 del Decret 159/1997, de 29 d'abril, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
1. Aprovar la dissolució de l'agrupació constituïda pels ajuntaments d'Andilla-Higueruelas per al sosteniment en comú del lloc de secretaria.
  
II. Crear i classificar els llocs de Secretaria dels ajuntaments d'Andilla i Higueruelas en classe tercera. La provisió d'aquests dos llocs quedarà reservada a funcionaris d'Administració local amb habilitació de caràcter nacional, pertanyents a la subescala de Secretaria'Intervenció.
  
Contra aquesta orde que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptat des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 2 de maig de 2001
  
El conseller de Justícia i Administracions Públiques,